CELEX: 32021R1771
Language: el
Date: 2021-10-07 00:00:00
Title: Κανονισμός (ΕΕ) 2021/1771 της Επιτροπής της 7ης Οκτωβρίου 2021 για την τροποποίηση του παραρτήματος I του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου όσον αφορά τα φύλλα ραπανιού (Κείμενο που παρουσιάζει ενδιαφέρον για τον ΕΟΧ)

8.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 356/30
               
            
         ΚΑΝΟΝΙΣΜΟΣ (ΕΕ) 2021/1771 ΤΗΣ ΕΠΙΤΡΟΠΗΣ
         της 7ης Οκτωβρίου 2021
         για την τροποποίηση του παραρτήματος I του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου όσον αφορά τα φύλλα ραπανιού
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (1), και ιδίως το άρθρο 4,
         Εκτιμώντας τα ακόλουθα:
         
                     (1)
                  
                  
                     Τα προϊόντα φυτικής και ζωικής προέλευσης για τα οποία ισχύουν τα ανώτατα όρια καταλοίπων φυτοφαρμάκων (στο εξής: ΑΟΚ) που ορίζονται στον κανονισμό (ΕΚ) αριθ. 396/2005, με την επιφύλαξη των διατάξεων του κανονισμού αυτού, παρατίθενται στο παράρτημα I του εν λόγω κανονισμού.
                  
               
                     (2)
                  
                  
                     Ο κανονισμός (ΕΕ) 2018/62 της Επιτροπής (2) εισήγαγε, μεταξύ άλλων, το εμπόρευμα «φύλλα ραπανιού» στο μέρος Β του παραρτήματος I και το συνέδεσε με το εμπόρευμα «μη κεφαλωτές κράμβες» του μέρους Α του εν λόγω παραρτήματος. Κατά συνέπεια, τα ΑΟΚ για τις μη κεφαλωτές κράμβες ισχύουν και για τα φύλλα ραπανιού.
                  
               
                     (3)
                  
                  
                     Επειδή κατά τον χρόνο έκδοσης του κανονισμού (ΕΕ) 2018/62 δεν υπήρχαν διαθέσιμα δεδομένα δοκιμών καταλοίπων για να επιβεβαιωθεί κατά πόσον η ταξινόμηση αυτή ήταν η ενδεδειγμένη, καθορίστηκε μεταβατική περίοδος με τον κανονισμό (ΕΕ) 2018/1049 της Επιτροπής (3). Για να επιτραπεί στα κράτη μέλη να παραγάγουν τέτοια δεδομένα, εισήχθη μια υποσημείωση που συνδέεται με το εμπόρευμα «φύλλα ραπανιού» και εξαιρεί το εν λόγω εμπόρευμα από την εφαρμογή του ΑΟΚ για τις μη κεφαλωτές κράμβες έως τις 31 Δεκεμβρίου 2021.
                  
               
                     (4)
                  
                  
                     Επειδή τα κράτη μέλη που παράγουν τέτοια δεδομένα ενημέρωσαν πρόσφατα την Επιτροπή ότι η παραγωγή των δεδομένων καθυστερεί, η εν λόγω μεταβατική περίοδος θα πρέπει να παραταθεί για άλλα τρία έτη προκειμένου να επιτραπεί η ολοκλήρωση και η αξιολόγηση των δοκιμών.
                  
               
                     (5)
                  
                  
                     Επομένως, η εν λόγω υποσημείωση στο παράρτημα I του κανονισμού (ΕΚ) αριθ. 396/2005 θα πρέπει να τροποποιηθεί αναλόγως.
                  
               
                     (6)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στο μέρος B του παραρτήματος I του κανονισμού (ΕΚ) αριθ. 396/2005, η υποσημείωση 3 αντικαθίσταται από το ακόλουθο κείμενο:
            
                        «(3)
                     
                     
                        Τα ΑΟΚ εφαρμόζονται στα φύλλα ραπανιού από την 1η Ιανουαρίου 2025.»
                     
                  
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 7 Οκτωβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 70 της 16.3.2005, σ. 1.
         
            (2)  Κανονισμός (ΕΕ) 2018/62 της Επιτροπής, της 17ης Ιανουαρίου 2018, για την αντικατάσταση του παραρτήματος I του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου (ΕΕ L 18 της 23.1.2018, σ. 1).
         
            (3)  Κανονισμός (ΕΕ) 2018/1049 της Επιτροπής, της 25ης Ιουλίου 2018, για την τροποποίηση του παραρτήματος I του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου (ΕΕ L 189 της 26.7.2018, σ. 9).